CELEX: 32021R2244
Language: hu
Date: 2021-10-07 00:00:00
Title: A Bizottság (EU) 2021/2244 felhatalmazáson alapuló rendelete (2021. október 7.) az (EU) 2017/625 európai parlamenti és tanácsi rendeletnek az élelmiszerekben és takarmányokban található növényvédőszer-maradékokra vonatkozó mintavételi eljárásokkal kapcsolatos hatósági ellenőrzésekre vonatkozó különös szabályokkal történő kiegészítéséről (EGT-vonatkozású szöveg)

2021.12.17.   
               
               
                  HU
               
               
                  Az Európai Unió Hivatalos Lapja
               
               
                  L 453/1
               
            
         A BIZOTTSÁG (EU) 2021/2244 FELHATALMAZÁSON ALAPULÓ RENDELETE
         (2021. október 7.)
         az (EU) 2017/625 európai parlamenti és tanácsi rendeletnek az élelmiszerekben és takarmányokban található növényvédőszer-maradékokra vonatkozó mintavételi eljárásokkal kapcsolatos hatósági ellenőrzésekre vonatkozó különös szabályokkal történő kiegészítéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről szóló, 2017. március 15-i (EU) 2017/625 európai parlamenti és tanácsi rendeletre (1) (a hatósági ellenőrzésekről szóló rendelet) és különösen annak 19. cikke (2) bekezdése a) pontjára,
         mivel:
         
                     (1)
                  
                  
                     Az (EU) 2017/625 rendelet szabályokat állapít meg a tagállamok illetékes hatóságai által végzett azon hatósági ellenőrzések és más hatósági tevékenységek végrehajtására vonatkozóan, amelyek célja az uniós jogszabályoknak való megfelelés ellenőrzése, többek között az élelmiszer-biztonság területén az előállítás, a feldolgozás és a forgalmazás valamennyi szakaszában. A rendelet különös szabályokat ír elő azon anyagok hatósági ellenőrzésére vonatkozóan, amelyek felhasználása következtében maradékanyagok fordulhatnak elő az élelmiszerekben és a takarmányokban.
                  
               
                     (2)
                  
                  
                     Az (EU) 2017/625 rendelet úgy rendelkezik, hogy el kell hagyni a 396/2005/EK európai parlamenti és a tanácsi rendelet (2) 27. cikkének (1) bekezdését, annak alkalmazandóságát ugyanakkor 2022. december 14-ig fenn kell tartani, hacsak a Bizottság felhatalmazáson alapuló jogi aktus útján korábbi dátumot nem állapít meg e tekintetben. A szóban forgó 27. cikk (1) bekezdése a hatósági ellenőrzésekre vonatkozó különös követelményeket állapít meg az élelmiszerekben és takarmányokban található növényvédőszer-maradékok elemzésére szolgáló mintavételi eljárások vonatkozásában.
                  
               
                     (3)
                  
                  
                     Az (EU) 2017/625 rendelet 19. cikkének (1) bekezdése meghatározza az élelmiszerekben és takarmányokban található releváns anyagokból származó maradékanyagokhoz kapcsolódóan az előállítás, a feldolgozás és a forgalmazás bármely szakaszában elvégzendő hatósági ellenőrzésekre vonatkozó különös követelményeket.
                  
               
                     (4)
                  
                  
                     Az élelmiszerekben és takarmányokban található növényvédőszer-maradékok nyomon követésének célja a 396/2005/EK rendeletben megállapított maradékanyag-határértékeknek való megfelelés biztosítása, valamint a fogyasztók növényvédőszer-maradékoknak való fogyasztói kitettségének értékelése. Ehhez elegendő számú és fajtájú élelmiszer- és takarmánymintát kell venni, hogy a kapott eredmény reprezentatív legyen a piacra nézve. Fontos ezenfelül, hogy a mintákat az élelmiszerlánc erre legmegfelelőbb mintavételi pontján vegyék.
                  
               
                     (5)
                  
                  
                     Ezért az élelmiszerekben és takarmányokban található növényvédőszer-maradékok vonatkozó mintavételi eljárásai tekintetében helyénvaló a hatósági ellenőrzések elvégésére vonatkozó szabályokkal kiegészíteni az (EU) 2017/625 rendelet 19. cikkének (1) bekezdését.
                  
               
                     (6)
                  
                  
                     Mivel a mintavétel céljából végzett hatósági ellenőrzésekre a 396/2005/EK rendelet 27. cikkének (1) bekezdésében megállapított szabályok 2022. december 15-től nem alkalmazandók, ezt a rendeletet az említett időponttól kell alkalmazni,
                  
               ELFOGADTA EZT A RENDELETET:
         
            1. cikk
            Az (EU) 2017/625 rendelet 19. cikkének (1) bekezdésében a növényvédőszer-maradékokra vonatkozóan előírt hatósági ellenőrzések céljából és a korábbi többéves nemzeti ellenőrzési programok eredményeinek figyelembevételével minden tagállam elegendő számú és fajtájú élelmiszer- és takarmánymintát vesz, hogy a kapott eredmények reprezentatívak legyenek a piacra nézve.
            Az első bekezdésben előírt mintavételt a beszerzés helyéhez az észszerűség keretein belül legközelebb eső helyen kell elvégezni.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            A rendeletet 2022. december 15-től kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. október 7-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 95., 2017.4.7., 1. o.
         
         
            (2)  Az Európai Parlament és a Tanács 396/2005/EK rendelete (2005. február 23.) a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról (HL L 70., 2005.3.16., 1. o.).